# Innsetjing av andre vigsla kyrkjelydsarbeidarar

1. lnnsetjing følgjer ordninga Høgmesse til og med ledd 13 **Kunngjeringar**.
2. Til ledd 1 **Inngang** kan det skipast til ein prosesjon. Etter kunngjeringane etter preika kjem

### Innsetjingssalme

### Framstilling

Den som skal innsetjast, går til lesepulten saman med ein medlem av soknerådet, som les kallsbrevet/ tenestebrevet.

Etter framstillinga går dei båe til plassane sine i koret.

### Tale

Den som står for innsetjinga, held ein kort tale over ein høveleg tekst, frå altaret eller lesepulten.

### Bøn

Den som vert innsett, kneler på altarringen.

Den som står for innsetjinga, ved altaret, vend mot kyrkjelyden

Lat oss be om Guds signing over *den nye medarbeidaren vår*.

Vend mot altaret

Evige Gud, du som kan bruka veike og syndige menneske i di teneste, vi takkar deg fordi du kallar oss til å arbeida i din vingard, alt etter den nådegåva du gjev. Vi bed deg, velsign (namnet vert nemnt) med din Ande, så *han* kan gjera tenesta med truskap. Hjelp oss alle til å tena deg med nådegåvene og evnene som du har gjeve oss, så vi saman kan byggja kyr­ kjelyden på den eine sanne grunnvollen, Jesus Kristus, vår Herre.

**K** | **Amen**.

### Kort salme

Deretter held høgmessa fram med ledd 14 **Forbøn**.